《洞山十咏 其八 透瓶泉》
元代·岑安卿

崖阴滴珠玑，清蓄鲛人泣。瓷罂汲新寒，满贮归须急。

外渗如方诸，中乾匪人吸。君看铅汞流，金铁犹漏湿。

作者简介：岑安卿（1286～1355）元代诗人。字静能，所居近栲栳峰，故自号栲栳山人，余姚上林乡（今浙江慈溪市桥头镇与匡堰镇一带）人。志行高洁，穷阨以终，尝作《三哀诗》，吊宋遗民之在里中者，寄托深远，脍炙人口。著有《栲栳山人集》三卷，《四库总目》评其诗戛戛孤往，如其为人。